מבצע יונתן (סרט)

מבצע יונתן הוא סרט קולנוע ישראלי שהופק בשנת 1977, בבימויו של מנחם גולן, המשחזר את חטיפת נוסעי מטוס "אייר פראנס" לאנטבה שבאוגנדה וחילוצם ב"מבצע יונתן". הסרט זכה להצלחה רבה בישראל ובעולם. הסרט זכה בפרס כינור דוד לסרט השנה 1977, ואף היה מועמד לפרס אוסקר בקטגוריית "הסרט הזר הטוב ביותר". זהו אחד הסרטים הנצפים ביותר בתולדות הקולנוע הישראלי.

הסרט מלווה בנעימת השיר "ארץ צבי" מאת תלמה אליגון, שביצע השחקן הראשי בסרט יהורם גאון, השיר נכתב בעקבות המבצע, ומזוהה בעקבות האירוע.

בשל הצלחת הסרט הוא דובב לאנגלית ולצרפתית, והופץ ברחבי העולם. קודם לסרט זה, יצאו בעקבות המבצע שני סרטים אמריקאיים: "ניצחון באנטבה" ו"הפשיטה על אנטבה".

עלילה
החטיפה ביום ראשון, 27 ביוני 1976 (כ"ט בסיוון ה'תשל"ו), נחטף מטוס איירבוס A300 של חברת התעופה הצרפתית אייר פראנס, בטיסה 139 מנמל התעופה בן-גוריון לפריז. המטוס נחטף לאחר שערך חניית ביניים בנמל התעופה של אתונה. במטוס שהו באותה עת 248 נוסעים ו-12 אנשי צוות.

החוטפים היו שני מחבלים גרמנים, חברי "תאי המהפכה", ושני מחבלים פלסטינים, חברי החזית העממית לשחרור פלסטין-מבצעים חיצוניים. וילפריד בזה, גרמני, מפקד חוליית חוטפי המטוס. בעל עבר עשיר בפעילות בארגוני השמאל הקיצוני בגרמניה המערבית וברשת הטרוריסט קרלוס באירופה. הצטרף לארגון של ודיע חדאד, והתנדב לביצוע הפעולה.

המבצע הצבאי מבצע יונתן או מבצע אנטבה (כינויו הצבאי של המבצע היה כדור הרעם) היה פעולה צבאית שביצע צבא הגנה לישראל באוגנדה ביום ראשון, 4 ביולי 1976 (ו' בתמוז ה'תשל"ו), במטרה להציל 105 נוסעים יהודים, ישראלים ואנשי צוות מטוס אייר פראנס, שנחטפו על ידי טרוריסטים גרמנים ופלסטינים, למרות התבצרותם של החוטפים במדינה עוינת (אוגנדה), כמעט כל החטופים חולצו בשלום. במהלך המבצע נהרגו שלושה בני ערובה, וכן מפקד סיירת מטכ"ל, יונתן נתניהו, ובעקבות זאת נקרא המבצע על שמו.

הסרט מציג את המבצע משלוש נקודות מבט:
 החטיפה: נראים החטופים, החוטפים וצוות המטוס במטוס ובאנטבה.
 הדרג הצבאי: הדיונים המתנהלים בין יוני נתניהו ובין דן שומרון, תכנון המבצע והתהליכים הצבאיים בדרך ליציאה למבצע, ואחר כך שחזור הפעולה הצבאית.
 הדרג המדיני ודעת הקהל בארץ: נראים שר הביטחון, שמעון פרס ושר התחבורה, גד יעקובי ושר החוץ, יגאל אלון. כמו כן ישנם גם צילומים מקוריים ממשכן הכנסת ומישיבות הממשלה, בהם נראה יצחק רבין בדיונים מהכנסת על החטיפה.

בסרט, שמה של המחבלת הגרמנייה הוא גבריאל הלימה, ושמה האמיתי היה בריגיטה קוהלמן, אך שם המחבל הראשי בסרט זהה לשמו במציאות.

בסרט נערכות הקבלות בין החוטפים בשל היותם גרמנים לבין הנאצים, כאשר השחקן ראובן בר יותם מגלם ניצול שואה. דמותו של בר יותם גם נלחמת בתפישה השגויה לפיה השואה הייתה אסון של אשכנזים בלבד. הדמות היא דמות סטראוטיפית של יהודי מעדות המזרח.

שחקנים ודמויות
זוהי אחת ההפקות הישראליות הגדולות ביותר שביים מנחם גולן, ובסרט משחקים למעלה מ-100 שחקנים, ישראלים וזרים.

 שם השחקן/ית שם הדמות אודות הדמות יהורם גאון  יוני נתניהו  מפקד סיירת מטכ"ל שנהרג במהלך המבצע אסי דיין שוקי (מוקי בצר)  סגנו של יוני נתניהו קלאוס קינסקי  וילפריד בזה  המחבל הגרמני, מפקד חוליית המחבלים אריק לביא  דן שומרון  קצין חי"ר וצנחנים ראשי, מפקד המבצע אורי לוי  בני פלד  מפקד חיל האוויר גילה אלמגור  נורית אביב  שחקנית ישראלית שעלתה על המטוס על מנת לפצוח בקריירה בינלאומית שייקה אופיר  גדי ארנון  אחד מחטופי המטוס שושיק שני  עלמה לוי  אחת מנוסעי המטוס חלי גולדנברג  דליה כהן  המאהבת של גדי ארנון ראובן בר יותם  שלמה בן-דוד  אחד מחטופי המטוס, ניצול שואה מסלוניקי מארק הית'  אידי אמין  נשיא אוגנדה גבי עמרני  גבריאל טר  אחד מחטופי המטוס אברהם רונאי  אדון בורוכוביץ'  בעלה של אידה בורוכוביץ מרים נבו  אידה בורוכוביץ'  אחת מחטופי המטוס שנהרגה בחילוץ אשר צרפתי  זאב  קצין המבצעים של סיירת מטכ"ל יצחק נאמן  ג'אבר  מחבל פלסטיני אריה מוסקונה  יצחק בלוך  בנה של דורה בלוך, שנשאר בישראל עודד תאומי  דן זמיר  דובר ראש הממשלה שמואל רודנסקי  דוקטור וייסברג  אביו של החטוף רמי וייסברג מונה זילברשטיין  נעמי טל  אחת מחטופי המטוס, בתו של פרופ' אבנר טל מוטי בהרב  מאיר  אחד מהמפקדים בסיירת מטכ"ל דבורה קידר  פרידה בן-דוד  אשתו של שלמה בן-דוד אברהם בן-יוסף  פרופ' אבנר טל  אביה של נעמי טל אריה גרדוס  יקותיאל אדם  סגן הרמטכ"ל וראש אג"ם, ממתכנני המבצע הנרי צ'רניאק  מישל בקוס  קברניט המטוס החטוף רולף עדן   טייס המשנה סיביל דנינג  גבריאל הלימה (בריגיטה קוהלמן)  המחבלת הגרמניהלואיס רוזנברגמחבל ראובן דיין  מוחמד  מחבל פלסטיני רחל מרכוס  דבורה בלום  אחת מנוסעי המטוס, נרצחה בבית חולים בקמפלה לאחר המבצע (במקור, דורה בלוך) ירמי קפלן  אפרים לוי  אחד מנוסעי המטוס, בנה של עלמה לוי שלמה וישינסקי  משה בלום  אחד מנוסעי המטוס, בנה של דבורה בלום גד קינר  רוגמן  כתב זר גרמני יהודה אפרוני  יהודה גולדשטיין  אחד מנוסעי המטוס, רב יוסי גרבר  יוסף לוי  אחד מנוסעי המטוס, בעלה של עלמה לוי עמי וינברג  רמי וייסברג  אחד מנוסעי המטוס, בנו של ד"ר וייסברגהיינץ ברנרדבן ערובה בריטי רות גלר   אחת מנוסעי המטוס עוזי כהן   לוחם סיירת מטכ"ל שמתחפש לאידי אמין במבצע שמעון בר   רופא גרמני מנוסעי המטוס קן גלובוס   טייס הרקולס שמעון ישראלי  בוריס  יוסי קינן  מנחם בן דוד  בנו של שלמה בן דודשלום קינןאברהם בן דודכוכבה הרריויקטוריה צדוקאסתר זבקוקרובת משפחהרפי גינאימפעיל מגדל פיקוח אברהם פלטה   כתב צרפתי שושנה רביד   אמו של רמי וייסברג אביבה גר  חנה  ברוריה, חברתו של יוני נתניהו שמעון פרס  עצמו  שר הביטחון יצחק רבין  עצמו  ראש הממשלה יגאל אלון  עצמו  שר החוץ גד יעקבי  עצמו  שר התחבורה

 מאחורי הקלעים 
הסרט הופק בשיתוף פעולה עם חיל האוויר וממשלת ישראל. יצחק רבין, שמעון פרס, יגאל אלון וגד יעקבי הופיעו בסרט לאחר שנתנו הסכמתם לצילומים.
סצנות המטוס החטוף שהתרחשו במציאות בלוב צולמו בנמל התעופה בן-גוריון.
לצורך צילום הסצנות שמחוץ ובתוך שדה התעופה של אנטבה נבנה בקרבת אילת תעתיק מדויק של שדה התעופה.
לתפקיד החיילים האוגנדים לוהקו עולים מאתיופיה.
הסרט צולם כולו בגרסה נוספת דוברת אנגלית לצורך הפצתו מחוץ לישראל.

ביום חמישי כ"ז באדר תשל"ז-17 במרץ 1977, בחסות ראש הממשלה יצחק רבין, נערכה הפרמיירה לסרט ב"קולנוע שחף" בכיכר אתרים בת"א - שזה גם חנוכת הקולנוע החדש והמשוכלל ביותר בארץ. בפרמיירה נכחו נשיא המדינה פרופסור אפרים קציר, הרמטכ"ל מוטה גור ואלופי צה"ל. אורח הכבוד היה מפקד מבצע יונתן - הקחצ"ר תת-אלוף דן שומרון. בנוסף נכחו גם חברי כנסת, אישי ציבור, עיתונאים, יוצרי הסרט והשחקנים.

יומיים לאחר מכן, במוצ"ש כ"ט באדר תשל"ז-19 במרץ 1977, הוצג הסרט בהצגת בכורה בכל רחבי הארץ.

הסרט היה מועמד לפרס אוסקר לסרט הזר הטוב ביותר אולם הסרט הזוכה היה הסרט הצרפתי "כל החיים לפניו" בבימויו של הישראלי משה מזרחי.

הסרט זכה בפרס כינור דוד - סרט השנה 1977.

ראו גם
 שבעה ימים באנטבה

קישורים חיצוניים



הערות שוליים

קטגוריה:יהורם גאון
קטגוריה:מבצע יונתן
קטגוריה:סרטי 1977
קטגוריה:סרטי מלחמה ישראליים
קטגוריה:סרטי מנחם גולן
קטגוריה:סרטי תעופה
קטגוריה:סרטים באנגלית
קטגוריה:סרטים בעברית
קטגוריה:סרטים ישראליים המבוססים על סיפור אמיתי
קטגוריה:סרטים ישראליים מועמדים לפרס אוסקר
קטגוריה:סרטים שמתרחשים במטוס
קטגוריה:צה"ל בקולנוע
קטגוריה:סרטי פולחן ישראליים
קטגוריה:סרטי יהורם גאון
קטגוריה:סרטים ישראליים משנת 1977